|  |
| --- |
| **IZVJEŠĆE O PROVEDENOM SAVJETOVANJU S JAVNOŠĆU** |
| Naziv akta o kojem je savjetovanje provedeno: Nacrt prijedloga Smjernica za organizaciju i razvoj sustava civilne zaštite na području grada Rijeke 2025. - 2028. godine. |
| Vrijeme trajanja savjetovanja: Savjetovanje je provedeno u trajanju od 30 dana odnosno od 24. travnja 2025. do 24. svibnja 2025. godine. |
| Cilj i glavne teme savjetovanja | Osnovni cilj savjetovanja bio je dobivanje povratnih informacija od zainteresirane javnosti u svezi predloženih Smjernica za organizaciju i razvoj sustava civilne zaštite na području grada Rijeke 2025. - 2028. godine  |
| Redni broj | Naziv dionika (pojedinac, organizacija, institucija) | Članak na koji se odnosi primjedba/prijedlog | Tekst primjedbe/prijedloga | Prihvaćanje/ neprihvaćanje primjedbe ili prijedloga |
| 1. | Građanin | Načelni prijedlog/mišljenje | Želite li napraviti ozbiljan iskorak u civilnoj zaštiti u ovom stanju do kojeg je došla, predlažem da napravite obvezne edukacije za odrasle u MO u kojeg pripadaju, a jedini ispravni put je da ponovno uvedete u sve škole NNNI. Čak i kad dolazimo na cruiser, ne isplovljavamo bez drilla. Pitala sam djecu što bi napravili da je požar u školi – nemaju pojma. Obzirom na to, mi imamo momentalno ogroman problem. Krenite već od vrtića dalje.Osim tunela koji su od prije namijenjeni skloništima, ali zapušteni, imamo sustav tunela iz WW II po Brašćinama, Drenovi, vjerujem Trsatu, Sv. Križu. Krenite nam sustavno uređivati i taj segment da kod ugroze znamo da se možemo svi sakriti. Osim toga, uvedite nešto od digitalnih alata, AI, što će obavijestiti, uputiti, preopisati postupanje u pojedinim situacijama ugroza. Napravite aplikaciju po kojoj će ljudi, obzirom na lokaciju, znati kuda da krenu. | Načelni prijedlog/mišljenje nije prihvaćeno. U Smjernicama za organizaciju i razvoj sustava civilne zaštite na području grada Rijeke 2025. – 2028. godine već je navedeno provođenje edukacije za građane po mjesnim odborima u sljedećem mandatnom razdoblju. Koncept „NNNI – Ništa nas ne smije iznenaditi“, odnosno aktivnosti i vježbe u sklopu nekadašnje Općenarodne obrane i društvene samozaštite napušten je početkom 1990.-ih godina. Ponovno uvođenje određenog novog modela spomenutog koncepta u školske programe u nadležnosti je Republike Hrvatske, a ne jedinica lokalne samouprave.U posljednjih petnaestak godina u osnovnim školama na području grada Rijeke uz asistenciju djelatnika Grada Rijeke provodile su se vježbe evakuacije školske djece i zaposlenika osnovnih škola uslijed požarne opasnosti. Zakonom o zaštiti na radu („Narodne novine“ broj 71/14, 118/14, 154/14, 94/18 i 96/18), predviđeno je izvođenje barem jedne vježbe evakuacije u dvije godine te se vježbe evakuacije posljednjih nekoliko godina provode samostalno u organizaciji osnovnih škola. Nadalje, utvrde iz 2. svjetskog rata na području MO Brašćine-Pulac i MO Drenova nisu u vlasništvu Grada Rijeke pa ih nije moguće uređivati proračunskim sredstvima Grada Rijeke.Na mrežnoj stranici Grada Rijeke, objavljeni su dokumenti Procjena rizika od velikih nesreća za područje grada Rijeke i Plan djelovanja civilne zaštite Grada Rijeke.  Poveznica: <https://www.rijeka.hr/teme-za-gradane/stanovanje-i-gradnja/svakodnevna-sigurnost/civilna-zastita/>Planom djelovanja civilne zaštite Grada Rijeke, aktivacija skloništa na području grada Rijeke u svrhu sklanjanja stanovništva nastupa isključivo u slučaju neposredne ratne opasnosti. Na istoj poveznici moguće je pročitati i upute građanstvu što učiniti za vrijeme katastrofa ili velikih nesreća, kao i informacije o skloništima na području grada Rijeke. |

Tijekom razdoblja trajanja savjetovanja na Nacrt prijedloga predmetnoga akta pristigao je jedan načelni prijedlog/mišljenje zainteresirane javnosti.